laion/Wikipedia-Exotic huggingface dataset:
אורית טשומה

אורית טשומה (נולדה ב-9 בנובמבר 1989) היא מוזיקאית, ראפרית ואמנית ספוקן וורד ישראלית. טשומה נולדה בישראל להורים ילידי אתיופיה וגדלה בנצרת עילית ולאחר מכן ברחובות. בתקופת נעוריה למדה בפנימיית "קבוצת אלון" בקיבוץ מעברות. היא החלה לכתוב מוזיקה בגיל 12. אחרי שירותה הצבאי ולאחר מספר נסיעות לארצות הברית, החלה לעבוד כרכזת נוער במתנ"ס של שכונת קריית משה ברחובות ונרשמה ללימודי מוזיקה במכללת BPM במסלול "זמר יוצר". בשנת 2018 עלה ליוטיוב קטע ספוקן וורד שלה בשם "סליחה אמא אתיופיה", שטשומה כתבה בשיעור כתיבת שירים במכללת BPM וזכה לפרסום. בקטע זה, טשומה מבקשת סליחה מהארץ שממנה הגיעו הוריה ומהזהות שלה. בשנת 2019 הוציאה אלבום בשם "השפע בדלות" ובו מספר שירי מחאה. בשנת 2020 השתתפה בפרויקט "צו השעה" בשיר "לא גומר ת'חודש" עם ג'ימבו ג'יי. בשנת 2021 זכתה במלגת "אמנות חיונית" מטעם הקרן החדשה לישראל, במהלך משבר הקורונה. בשנת 2022 השתתפה לראשונה בפסטיבל אינדינגב. בשנת 2023 הוציאה אלבום רשת במסגרת "אקווריום: הופעות במפעל הפיס". עוד בשנה זו השתתפה באלבום "אה וואו" של ג'ימבו ג'יי בשיר "במקום בו אני גר". בשנת 2024, השתתפה באלבומו של איציק פצצתי "אלבום עירוני" בשיר "העיר כל כך שלווה". אורית טשומה, באתר ספוטיפיי דנית צמית, "אני מתנצלת כי הזנחתי את התרבות שלי", באתר ynet, 25 ביוני 2020 20 השירים המשמעותיים של התקופה באתר מאקו פואטרי סלאם - אורית טשומה "סליחה אתיופיה", סרטון בערוץ "PoetrySlam Israel", באתר יוטיוב, 9 באוגוסט 2018 מיקי נירון, ‏פלפל טשומה, באתר ‏מאקו‏, 28 בפברואר 2020 בן שלו, הדור הצעיר של מוזיקאים ממוצא אתיופי פורץ לתודעה בלי לבקש יפה רשות, באתר הארץ, 27 בספטמבר 2018 בן שלו, "אני סוג של הכלאה בין אריקה באדו לחנה סנש", באתר הארץ, 3 בנובמבר 2022 אורית טשומה - לינקיפדיה, באתר www.linktone.co.il מתן שרון, מוזיקה שחורה משנה: מחאה גדולה - מהחיים, באתר ynet, 28 ביוני 2020 עמוד הבית, באתר צו השעה אמנות חיונית | הקרן החדשה לישראל, באתר אמנות חיונית (באנגלית) בן שלו, אינדינגב 2022: הנוסטלגיה עדיין לא הגיעה למצפה גבולות, תודה לאל, באתר הארץ, 22 באוקטובר 2022 בחירות העורכים - כאן 88 | 19.3.2024, ‏20 במרץ 2024
Glorious

Glorious (בעברית: מְפוֹאָר) הוא אלבום הבכורה של הראפרית האמריקאית גלורילה. הוא מתוכנן לצאת ב-11 באוקטובר 2024, תחת הוצאת קולקטיב מיוזיק גרופ ואינטרסקופ רקורדס. לאלבום קודמים שני סינגלים: "TGIF", שהגיע למקום ה-28 בבילבורד הוט 100, ו-"Hollon". הוא עוקב אחר המיקסטייפ השני שלה, Ehhthang Ehhthang, שיצא ב-5 באפריל 2024. זנג'יקוזן, ג'ס ג'קסון, ברופי, SkipOnDaBeat ו-FnZ "GLORILLA PREPS GLORIOUS DEBUT WITH "HOLLON"". Hits (באנגלית). 20 בספטמבר 2024. נבדק ב-2024-09-21. {{cite web}}: (עזרה) Corrine, Amber (2024-09-19). "GloRilla Announces Debut Album 'Glorious' Following String Of Hit Singles And Projects". Vibe (באנגלית אמריקאית). נבדק ב-2024-09-21. Strauss, Matthew (2024-09-20). "Glorilla Announces Debut Album, Shares New Song "Hollon"". Pitchfork (באנגלית אמריקאית). נבדק ב-2024-09-21.
נורת'ברידג'

נורת'ברידג' (באנגלית: Northbridge) הוא פרוור בסידני, המנוהל על ידי עיריית וילובי (City of Willoughby). הוא ממוקם כ-6 ק"מ צפונית למרכז העסקים הראשי של סידני. נורת'ברידג' הוא פרוור עירוני מוקף משלושה צדדים על ידי גופי מים (מפרצון התאנה מדרום ומפרץ המלחים מצפון ומערב), וכולל בתוכו מגרש גולף ומספר פארקים ציבוריים גדולים המשקיפים לנמל. הפרוורים המקיפים אותו הם קאסלקרג מצפון, קמריי מדרום, סיפורת', קרמורן ומוסמן ממזרח ובמערב נרמברן, קרוז נסט ווילובי. נורת'ברידג' הוא אחד הפרוורים הכי עשירים בסידני, ומדורג באופן עקבי בעשירייה הפותחת מבחינת הכנסה ממוצעת למשפחה וערך הנכסים. רחוב הולסטרום קלוז נחשב כרחוב היקר ביותר באוסטרליה. מדרום לפרוור יש גשר תלוי מרשים שמקשר את הפרוור לקמריי הסמוך. הגשר נקרא רשמית "גשר לונג גולי" (גשר ערוץ הנחל הארוך) ובעבר נודע כגשר קמריי וכגשר הצפוני, והוא מקור שם הפרוור שנבנה מצפון לו. בניית הגשר הושלמה בשנת 1892 והגשר נרכש על ידי ממשלת ניו סאות' ויילס בשנת 1912. בשנה לאחר מכן הפרוור הוכרז רשמית (בשנת 2013 הוא חגג 100 שנה להיווסדו). יש קניון גדול (נורת'ברידג' פלאזה) שממוקם בפינת דרך איסטרן ואלי ודרך סיילורז ביי. הוא כולל חנויות יוקרה כמו גם סופרמרקט, אטליז, מאפייה וחנויות אופנה. יש בפרוור שלושה בתי ספר: בית הספר הציבורי נורת'ברידג' שהוא בית ספר יסודי; בית הספר הקתולי ע"ש הקדוש פיליפ נרי; ובית הספר האנגליקני של כנסיית סידני. בפרוור יש מגרש גולף של 18 גומות, ובפארקים השונים יש גם מגוון מועדוני ספורט: מועדון כדורגל, מועדון שייט, מועדון רכיבת אופניים ועוד. הפארקים הציבוריים המשקיפים למפרץ הסמוך כוללים את פארק הולסטרום פוינט, פארק קלייב ופארק אליזבת. נורת'ברידג' מקבל שירות אוטובוסים ממספר רב של קווים: 202, 203, 207, 208 ו-209 מרחוב ברידג', ובשעות העומס יש חיזוק מקווי 204, 205 ו-206 מהדרך המהירה וורינגה. מדיה וקבצים בנושא נורת'ברידג' בוויקישיתוף נורת'ברידג', Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
תאודור הנש

תאודור וולפגאנג הנש (בגרמנית: ‏Theodor Wolfgang Hänsch‏Ⓘ‏‏; נולד ב-30 באוקטובר 1941) הוא פיזיקאי גרמני, חתן פרס נובל לפיזיקה לשנת 2005. הנש נולד ב-30 באוקטובר 1941 בהיידלברג, בשנת 1969 קיבל הנש את תואר הדוקטור שלו מאוניברסיטת היידלברג שם המשיך לעבוד עד 1970. בשנת 2005 זכה הנש בפרס נובל לפיזיקה, יחד עם רוי גלאובר וג'ון הול (פיזיקאי), על תרומתם לפיתוח ספקטרוסקופיה מדויקת מבוססת לייזר, כולל טכניקת מסרק התדירויות האופטי, שאפשר למדוד בדיוק גבוה בהרבה את תדירות האור. The Nobel Prize in Physics 2005, NobelPrize.org Theodor W. Hänsch Biographical, nobelprize.org מדיה וקבצים בנושא תאודור הנש בוויקישיתוף אתר האינטרנט הרשמי של תאודור הנש אתר האינטרנט הרשמי של תאודור הנש (באנגלית) תאודור הנש, באתר פרס נובל (באנגלית) תאודור הנש, באתר אנציקלופדיה בריטניקה (באנגלית)
אחמד זועבי

אחמד זועבי (בערבית: أحمد زعبي; נולד ב-1 ביולי 1957) הוא ראש מועצה אזורית בוסתאן אל-מרג'. נולד וגדל בכפר מצר. למד ביסודי כפר מסר ובבית ספר תיכון "אל מוטראן" בנצרת. לאחר התיכון למד לתואר ראשון במדע המדינה באוניברסיטת חיפה. בשנים 1980–2001 עבד כקצין אשראי בבנק הפועלים. בשנים 2001–2002 שימש יועץ לשרת התעשייה והמסחר דליה איציק לענייני המגזר הערבי. בשנת 2002 התמודד לראשות המועצה האזורית בוסתאן אלמרג' ונבחר. כיהן בתפקיד עד לשנת 2009. שימש יו"ר מטי נצרת (2009–2014). ב-2 בפברואר 2014 נערכו בחירות למועצה בהן חבר זועבי למועמד עבד אלכרים זועבי לריצה משותפת וסיכמו שהנהלת המועצה תהיה משותפת. זועבי נבחר לראשות המועצה מחדש ועבד אלכרים זועבי מונה לסגן וממלא מקום ראש המועצה. וכיהן בתפקיד עד לבחירות ב-2018. בשנים 2013–2020 שימש יו"ר מעוף צפון. בבחירות לרשויות המקומיות ב-2018 התמודד לראשות המועצה מול אסמעאיל זועבי ועבד אלכרים זועבי ולא עלה לסיבוב שני. משנת 2020 שימש מנכ"ל מט"י נצרת עד לבחירתו כראש מועצה במרץ 2024. בבחירות לרשויות המקומיות ב-2024 התמודד לראשות המועצה בשלישית. בסיבוב הראשון של הבחירות זכה זועבי ל-39.6% מהקולות ועלה לסיבוב השני מול אסמעאיל זועבי שזכה ל-25.5%% מהקולות. בסיבוב זה נבחר לראשות המועצה לאחר שגרף 53.34% מהקולות לעומת 46.6% לאסמעאיל זועבי. הוא נשוי לפלק ואב לשלושה. מתגורר בכפר מצר. אחמד זועבי, ברשת החברתית פייסבוק אחמד זועבי, באתר מועצה אזורית בוסתאן אל-מרג' לי ירון, נעה שפיגל, בבוסתן אל־מרג' הביוב משקה את העצים, וראש המועצה הודח - אבל מתמודד שוב, באתר הארץ, 25 באוקטובר 2018 תוצאות הבחירות המקומיות 2024, באתר TheMarker‏, 3 במרץ 2024 מי ניצח בעיר שלכם? כל התוצאות מהסיבוב השני בבחירות המקומיות, באתר וואלה, 14 במרץ 2024
CB radio

CB radio היא מערכת רדיו ניידת המאפשרת תקשורת קולית דו-כיוונית למרחקים קצרים, בעיקר בתדר 27 מגה-הרץ. עם השנים הטכנולוגיה הפכה פופולרית בשוק האזרחי עבור יישומים שונים בעיקר בזכות הפשטות, האמינות, העלות הנמוכה והיכולת לפעול באזורים בהם אין קליטה סלולרית. במדינות שונות בעולם, ובמיוחד באזורים כפריים ובקרב נהגי משאיות, הטכנולוגיה ממשיכה להיות כלי תקשורת פופולרי. אחד היתרונות המרכזיים של מכשירי ה-CB radio הוא שברוב המדינות ניתן להשתמש בטכנולוגיה ללא צורך בהשגת רישיון רשמי המאפשר זאת. הטכנולוגיה הייתה בשיא הפופולריות שלה במהלך שנות ה-70 של המאה ה-20, ובמיוחד בארצות הברית שם באותה העת היא הפכה לתופעה תרבותית. רוב מכשירי ה-CB radio הם מכשירי Half Duplex, כלומר רק אדם אחד מסוגל לדבר בכל פעם בעוד שהאחרים מאזינים. מכשיר CB radio טיפוסי מכיל כפתור "Push-to-talk" עליו המשתמש צריך ללחוץ ולהחזיק אותו לחוץ כאשר הוא מדבר, ורק כאשר הוא מפסיק ללחוץ על הכפתור הוא מסוגל להאזין לאנשים האחרים שמשתמשים במכשירי ה-CB radio באותו התדר. הטכנולוגיה פותחה על ידי רשות התקשורת הפדרלית (FCC) בארצות הברית בשנת 1945, בעיקר במטרה לאפשר תקשורת בין אנשים פרטיים ובתי עסק קטנים על פני מרחקים קצרים באמצעות מכשירי רדיו נוחים לתפעול. בתחילה, מכשירי ה-CB radio שימשו בתחילה בעיקר בתי עסק קטנים כמו חשמלאים, אינסטלטורים ופועלי בניין בהן המנהלים היו צריכים לשמור על קשר עם העובדים שלהם. במהלך שנות ה-70 הטכנולוגיה צברה פופולריות עצומה בקרב הציבור האמריקאי, ובמיוחד בקרב נהגי המשאיות, בין היתר בזכות החשיפה לטכנולוגיה בסרטים כמו "הפרחח ובת השריף" משנת 1977, ו"שיירה" משנת 1978 בהם הושם דגש רב על השימוש בטכנולוגיה. ככל שמכשירי ה-CB radio הפכו פופולריים יותר, הם החלו לשמש גם נהגי מכוניות רגילים רבים, בעיקר לצורך תקשורת חירום, ובמיוחד באזורים הכפריים בהם לא היו קיימות צורות תקשורת אחרות כאשר הרכב נתקע. הטכנולוגיה ממשיכה להיות בשימוש באזורים רבים בעולם, ובעיקר באזורים כפריים, לתקשורת במצבי חירום, ובקרב נהגי משאיות. בעידן הסמארטפונים והתקשורת הדיגיטלית, הטכנולוגיה של מכשירי ה-CB radio עודנה נמצאת בשימוש באזורים מסוימים בעולם, בעיקר בזכות הפשטות, האמינות והעלות הנמוכה של הטכנולוגיה. במהלך השנים משתמשי מכשירי ה-CB radio בארצות הברית ובמדינות דוברות אנגלית אחרות פיתחו ז'רגון ייחודי, הכולל קודים וסלנג שונים. לדוגמה, המשמעות של "Ten-four" היא "ההודעה התקבלה", המשמעות של "Breaker" היא שאדם מנסה להתחיל שיחה על התדר ומעוניין בהקשבה מצד כל יתר המשתמשים שמאזינים לאותו התדר. בנוסף, נהגי המשאיות שמשתמשים בטכנולוגיה פיתחו גם הם לאורך השנים ז'רגון ספציפי המשמש בעיקר נהגי משאיות. לדוגמה, בקרב נהגי המשאיות שמשתמשים במכשירי ה-CB radio המשמעות של "סמוקי" היא שישנם שוטרים בקרבת מקום, והמשמעות של "Bear trap" היא שישנה מכמונת מהירות בקרבת מקום. שיר הקאנטרי המצליח "Convoy" (אנ') מאת סי. וו. מק'קול אשר פורסם במקור בשנת 1975, האדיר את השימוש במכשירי ה-CB radio. מדיה וקבצים בנושא CB radio בוויקישיתוף Noi Mahoney, Breaker 1/9: What happened to CB radios?, FreightWaves, ‏2021-11-21 (באנגלית אמריקאית) Good-buddy villagers spark CB radio revival in Lincolnshire, www.bbc.com (באנגלית בריטית)
תאלין אבו חנא

תאלין אבו חנא (נולדה ב-30 ביולי 1994) היא אקטיביסטית, דוגמנית ושחקנית ערביה-ישראלית. נולדה כזכר בשם חנא למשפחה נוצרית אורתודוקסית מנצרת, אחות קטנה מתוך שלוש. קרויה על שם סבה, חנא אבו חנא. בנערותה, לאחר שהבינה שהיא אישה טרנסג'נדרית, משפחתה לא קיבלה אותה ושלחה אותה לטיפולים פסיכולוגיים על מנת שתשנה את התנהגותה. בשל כך, אבו חנא נאלצה לעזוב את בית משפחתה לאחר שאביה ניתק עימה קשר ולעבור לגור בתל אביב. בשנת 2016 זכתה בתחרות מיס טרנס ישראל ואף זכתה לתואר "מלכה שנייה" בתחרות מיס טרנס סטאר אינטרנשיונל. הפרס בתחרות הבין לאומית היה מימון מלא של ניתוח להתאמה מגדרית בתאילנד, אותו עברה אבו חנא. באותה השנה היא התפרסמה בציבור הרחב לאחר שהתמודדה בעונה השמינית של האח הגדול, והודחה לאחר כמעט חודשיים. ב-2019 השתתפה בגולסטאריות ובפרק מיוחד של נינג'ה ישראל – נינג'ה ישראל VIP. בשנת 2018 הפכה לטרנסג'נדרית הראשונה שהתמודדה על תואר מלכת היופי של ישראל. לאורך השנים דגמנה למעצבים כגון דני מזרחי, אלון ליבנה, פנינה טורנה, דרור קונטנטו, שירן אבוחצירא ולחברות מותגי-העל דיזיגוואל, מילוקה ואדידס. לצד קריירת הדוגמנות, אבו חנא גם פעילה פוליטית למען קידום נשים טרנסיות בחברה הישראלית בכלל ובחברה הערבית בישראל בפרט. בשנת 2017 הגישה לנשיא ראובן רובי ריבלין את דו"ח עמותת על"ם. בסניף החיפאי של עמותת על"ם אבו חנא מעבירה סדנאות מנטוריניג לנערות טרנסיות ערביות בין היתר, העידה ב-2017 בוועדת המשנה למאבק בזנות בכנסת על השיעורים הגבוהים של נשים טרנסיות שבמעגל הזנות. אבו חנא החלה לשחק בשנת 2017 בהצגה "לזאת יקרא אישה" בתיאטרון הבימה, שמבוססת על סיפורה של אפרת טילמה. ב-2021 שיחקה אישה טרנסית ערבייה בעונה השנייה של מלכות. בשנת 2022 שיחקה בסרט קריוקי. בשנת 2023 שיחקה בקומדיה השחורה "ללכת שבי" בבימוי איתי גלוסקא ואורי שרון. בשנת 2024 כיכבה בסרט הדוקומנטרי "היפהפייה של עזה" של הבמאית הצרפתייה יולנד זאוברמן. סרט זה הביא את אבו חנא להשתתף בפסטיבל הקולנוע בקאן והפך אותה לאישה הטרנסג'נדרית הישראלית הראשונה שצעדה על השטיח האדום בפסטיבל הקולנוע בקאן. מדיה וקבצים בנושא תאלין אבו חנא בוויקישיתוף דניאל אלרם סיטי, ‏אחרי שנים של נתק: תאלין אבו חנא ואביה מתאחדים, באתר ‏מאקו‏, 13 בינואר 2019 מאיה בניטה, עכבר העיר, "מהילד הדכאוני, השבור והעצוב, הפכתי לאישה מצליחה", באתר הארץ, 26 במאי 2017 דליה בן ארי, תאלין אבו חנא: "יש טרנסיות שעושות טעות ונלחמות במשפחה", באתר "את", 10 בפברואר 2022 תאלין אבו חנא, באתר ליטווין ייצוג וניהול אישי מאיה בניטה, לאשה, חוזרות למסלול: מלכות היופי כובשות את שבוע האופנה, באתר ynet, 1 באפריל 2021 דליה בן ארי, מזריקה ומפסלת את הפנים: סודות הטיפוח של תאלין אבו חנא, באתר "את", 1 ביוני 2023 תאלין אבו חנא לוועדת המשנה למאבק בזנות: "היעדר התמיכה מהמשפחה בגילוי המיניות מביא ילדים לברוח אל מעגל הזנות", באתר הכנסת, ‏21 בפברואר 2017
מור ליפשר

מור ליפשר (בהונגרית: Lipscher Mór; צ'אקה, 29 במרץ 1870 – המחצית השנייה של 1944?) היה כירורג יהודי-הונגרי, מנהל בית חולים. היה בין הכירורגים שביצעו בהונגריה את ניתוח הגידול המוחי הראשון בשנת 1900. כמו כן הוא ביצע את עירוי הדם הראשון בסלובקיה ב-1922. מור ליפשר נולד במשפחה יהודית כבנו של קלמן ליפשר (1840–1913) רופא מחוזי. הוא השלים את לימודי התיכון שלו בבית הספר התיכון המלכותי ההונגרי בקרמצבאניה (1880–1888), ולאחר מכן בין 1889 לבין 1894 היה סטודנט בפקולטה לרפואה של אוניברסיטת בודפשט (שמה היום אוניברסיטת אטווש לוראנד). הוא הוסמך לדוקטור לרופאה ב-6 באוקטובר 1894. באפריל 1896 הוסמך גם כקצין רפואה. מספטמבר אותה שנה מונה למתמחה במרפאה כירורגית מס' 2 של אוניברסיטת בודפשט לתקופה של שנה. בין השנים 1898 לבין 1902, התמחה בכירורגיה בית החולים סנט אישטוואן במחלקה 3 בבודפשט. הוא היה אחד מעמיתיו של מנו הרצל במחלקה לכירורגיה ובקיץ 1900 ביצע אתו את הניתוח הראשון של גידול המוח בהונגריה. במאי 1903 התארס למרגיט אדלר, בתו של וילמוש אדלר, סוחר עצים וממנהיגי הקהילה היהודית מקומארום. ב-9 באוגוסט 1903 הם נישאו. ב-27 בספטמבר 1902 הוא מונה למחלקה הכירורגית של "בית החולים חסד אנושי" בקומארום כרופא חדר ניתוח, ובשנת 1906 נבחר למנהל בית החולים. הוא נאלץ לפרוש והוצא לגמלאות בכוח ב-1935. הוא היה הראשון שניתח בקומארום ובהחלט היה הראשון בסלובקיה בתחום ניתוחי גידולי מוח. בשנת 1944 גורשו יהודי קומארום למחנות המוות. באותו זמן, הוא היה חולה קשה וגורלו הנוסף אינו ידוע. 1901 נתונים לניתוח גידולי מוח. בתוך: שנתון של בתי החולים הציבוריים של בודפשט הבירה 1900. בודפשט, תזות קטנות מתחום הכירורגיה שהוצגו בהקשר לתזות ומצגות מטופלים. (שנוואלד, קומארום, 1903) דו"ח המחלקה הכירורגית של בית החולים הציבורי בקומארום, 1903. מבצע שנתי. (שנוואלד, קומרום, 1904) על כמה תקלות כירורגיות ותאונות. (רפואה, 1905, מס' 19) שני האירועים הכי מביכים בחייו של רופא. (רפואה 79, 470-472, 486-488., 1939) תג עיטור של הצלב האדום עם אנדרטה צבאית (1917) גיולה ברץ עיצב פסל בקומרום עוד במהלך חייו ב-1927, אך יצירה זו כנראה נהרסה בשנת 2016 חנכה הקהילה היהודית בקומארום שלט לכבודו על הקיר החיצוני של בית החולים הציבורי לחסדים לשעבר. csemadok.sk Adalékok dr. Lipscher Mór életrajzához. (תוספות לקורות חייו של מור ליפשר) Tihamér Lacza 2013: שליחי המדע, עוקבים אחר מדענים הונגרים בשטחה של סלובקיה של היום. deltakn.sk מור ליפשר באתר סלובקי חנוכת לוח הזיכרון שלו בקומארום מור ליפשר באתר Szlovákiai Magyar Művelődési Intézet - Dunaszerdahely עירוי הדם הראשון בסלובקיה "Egyetemes orvosdoktorokká felavattattak". Orvosi Hetilap. 1894-11-11. נבדק ב-2022-05-11. Gyógyászat, 1896. április 12. (36. évfolyam, 15. szám) Hivatalos Közlöny, 1896. augusztus 15. (4. évfolyam, 16. szám) Pesti Napló, 1903. május 15. (54. évfolyam, 132. szám) Budapesti Közlöny, 1917. szeptember 11. (51. évfolyam, 209. szám) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מור ליפשר".
המתקפה האיראנית על ישראל (2024)

האם התכוונתם ל... המתקפה האיראנית על ישראל (אפריל 2024) – תקיפה איראנית על מדינת ישראל בתגובה להתנקשות במוחמד רזא זאהדי. המתקפה האיראנית על ישראל (אוקטובר 2024) – תקיפה איראנית על מדינת ישראל בתגובה להתנקשות באסמאעיל הנייה ובחסן נסראללה.
פייטון רנדולף (מושל וירג'יניה)

פייטון רנדולף (באנגלית: Peyton Randolph;‏ 1779 – 26 בדצמבר 1828) היה פוליטיקאי אמריקאי מווירג'יניה, איש המפלגה הדמוקרטית-רפובליקנית, שכיהן כמושל וירג'יניה בפועל במשך כמה ימים מדצמבר 1811 ועד ינואר 1812. פייטון רנדולף נולד בוויליאמסבורג שבווירג'יניה, כבנו של אדמונד רנדולף, מושל וירג'יניה השביעי, התובע הכללי הראשון של ארצות הברית, ומזכיר המדינה השני. רנדולף סיים ב-1798 את לימודיו בקולג' ויליאם ומרי, למד משפטים ועסק בעריכת דין בריצ'מונד. רנדולף כיהן כחבר במועצת המושל של וירג'יניה בשנים 1809–1812. בעקבות מותו של המושל ג'ורג' ויליאם סמית' ושל 68 אנשים נוספים בשריפה בתיאטרון ריצ'מונד ב-26 בדצמבר 1811, הוא כיהן כמושל וירג'יניה בפועל עד 3 בינואר 1812. במשך שנים רבות היה רנדולף הפקיד של בית המשפט העליון של וירג'יניה. מ-1821 ועד מותו הוא היה האחראי על פרסום החלטות בית המשפט. פייטון רנדולף נפטר בריצ'מונד ב-26 בדצמבר 1828. נטמן בבית הקברות רנדולף שבמחוז אמיליה, וירג'יניה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1630 מדיה וקבצים בנושא פייטון רנדולף בוויקישיתוף פייטון רנדולף באתר אגודת המושלים הלאומית (באנגלית) פייטון רנדולף באתר The Political Graveyard (באנגלית) פייטון רנדולף, באתר "Find a Grave" (באנגלית) Bryson, William Hamilton (2000). Virginia Law Books By William Hamilton Bryson. American Philosophical Society, p. 120.
נואה (כדורגל)

מועדון כדורגל נואה (בארמנית: Ֆուտբոլային Ակումբ Նոա) היא קבוצת כדורגל ארמנית מארמאוויר המשחקת בליגת העל הארמנית. הקבוצה נוסדה ב-2017 בשם מועדון כדורגל ארצאך בליגת המשנה הארמנית. בעקבות סכסוך נגורנו קרבאך בין ארמניה לאזרבייג'ן שיחקה הקבוצה את משחקי הבית שלה בבירה ירוואן. ארצאך סיימה את העונה במקום השני בליגה ועלתה לליגת העל הארמנית. ב-2019, לאחר שסיימה במקום השמיני בעונת הבכורה שלה בליגה הראשונה נמכרה ארצאך לקארן אברהמיאן, שמיתג אותה מחדש כמועדון כדורגל נואה. השם מתייחס לנח המקראי, שתיבתו נחה על הרי אררט (המזוהים באופן מסורתי עם הר אררט). בעונת 2019/20 זכתה נואה בגביע הארמני לאחר ניצחון 7–6 על אררט-ארמניה בדו-קרב פנדלים, לאחר 5–5 בסיום ההארכה. לאחר מכן היא זכתה בסופר-קאפ הארמני לאחר שניצחה את אררט 2–1 לאחר הארכה. הקבוצה סיימה כסגנית אלופת בשלוש עונות: 2020, 2021 ו-2024. ב-2024 העפילה הקבוצה לעונת 2024/2025 בקונפרנס ליג לאחר שעברה את כל ארבעת סיבובי המוקדמות. בכך הפכה נואה לקבוצה הראשונה בתולדות הקונפרנס ליג שמעפילה לטורניר מסיבוב המוקדמות הראשון לאחר שגברה על שקנדיה (4–1), סלימה וונדררס (7–0), א.א.ק. אתונה (3–2) ומ.פ.ק. רוז'ומברוק (4–3). צבעי התלבושת העיקריים של מועדון ארצאך היו אדום ולבן, אך בעקבות המיתוג מחדש נבחרו בשחור וירוק בהיר כצבעי הקבוצה. מ-2017 עד 2019, בשם FC ארצאך, סמל הקבוצה היה עיגול אדום עם עיט לבן, אך לאחר המיתוג מחדש ב-2019 שונה סמל המועדון לטקסט מינימלסטי שחור פשוט "ירוואן ארמניה מועדון כדורגל נואה". בשנת 2024 שונה סמל הקבוצה למגן לבן עם כיתוב שחור. נכון ל-26 באוגוסט 2024. הגביע הארמני זכייה (1): 2019/20 הסופר קאפ הארמני זכייה (1): 2020 אתר האינטרנט הרשמי של נואה נואה, ברשת החברתית אינסטגרם פרופיל, באתר אופ"א פרופיל, באתר Soccerway FC Noah claimes title of Vbet Armenian Cup 2019/20, שינחואה FC Noah makes history, The Armenian Weekly, ‏4 בספטמבר 2024
לוך

לוֹך (אירית וגאלית סקוטית: Loch) הוא כינוי לגוף מים באירלנד ובסקוטלנד שיכול להיות מוקף יבשה, כגון אגם, וגם חלק מים כגון מפרץ או פיורד. בסקוטלנד מכונים בדרך כלל בשם זה כמעט כל גופי המים. היחיד שלא מכונה לוך הוא אגם מנטיית' (אנגלית: Lake of Menteith, סקוטית: Laich o Menteith, גאלית סקוטית: Loch Innis MoCholmaig), מכיוון שהמילה הסקוטית Laich דומה בהגייתה למילה האנגלית Lake, למרות שפירושה בסקוטית הוא דווקא לא אגם אלא "מקום נמוך". באירלנד הכתיב האנגלי הוא בדרך כלל lough. הלוך הידוע ביותר הוא לוך נס (Loch Ness) בזכות הסיפור על המפלצת מלוך נס; הוא גם אחד הגדולים בהם. לוכים גדולים אחרים הם לוך לומונד (אנגלית: Loch Lomond, גאלית סקוטית: Loch Laomainn), לוך או (אנגלית: Loch Awe, גאלית סקוטית: Loch Obha) ולוך טאי (אנגלית: Loch Tay, גאלית סקוטית: Loch Tatha). באירלנד האגמים הגדולים ביותר הם לוך ניי (אירית: Loch nEathach, אנגלית: Lough Neagh) ולוך קוריב (Loch Coirib). אגם מפרץ מדיה וקבצים בנושא לוך בוויקישיתוף ערך זה הוא קצרמר בנושא ימות ואגמים. אתם מוזמנים לתרום לוויקיפדיה ולהרחיב אותו.
מוחמד עטא

מוחמד אל-אמיר עווד אל-סייד עטא (בערבית: محمد الأمير عوض السيد عطا, 1 בספטמבר 1968 – 11 בספטמבר 2001) היה אחד ממתכנני פיגועי 11 בספטמבר, מנהיג חבורת החוטפים ואחד מחוטפי טיסה 11 של אמריקן איירליינס, שרוסקה לתוך המגדל הצפוני של מגדלי התאומים. עטא נולד בעיירה קטנה במצרים באזור הדלתא של הנילוס. בגיל 10 עבר עם משפחתו לקהיר. למד אדריכלות באוניברסיטת קהיר, וסיים את לימודיו שם בשנת 1990. המשיך את לימודיו באוניברסיטה הטכנית של המבורג שבגרמניה, שם הקים לראשונה את תא הטרור המכונה "תא המבורג". עטא שהה תקופה מסוימת באפגניסטן, שם פגש באוסאמה בן לאדן ובכירים נוספים בארגון אל-קאעידה. הוא גויס על ידי ח'אלד שיח' מוחמד, יחד עם שאר חברי "תא המבורג" שהקים, לצורך ביצוע "מבצע המטוסים". שב להמבורג בפברואר 2000, והחל להתעניין בשיעורי טיסה בארצות הברית. ביוני 2000 הגיע לארצות הברית, לדרום פלורידה, יחד עם חברו לתא המבורג, מרואן אל-שייח'י, ושניהם החלו לקחת שיעורי טיסה. לאחר מכן המשיך להתאמן בסימולטורים ואימוני טיסה. במאי 2001 הוא סייע בהבאת החוטפים "הפיזיים", וביולי 2001 טס לספרד, שם נפגש עם פעיל אל-קאעידה לצורך החלפת מידע וסגירה סופית של תכנון הפיגוע. בחודש אוגוסט טס בטיסות מעקב על מנת לבדוק את סידורי האבטחה ולבדוק איך ניתן להוציא את הפיגוע אל הפועל. בבוקר 11 בספטמבר 2001 עלה על טיסה 11 של אמריקן איירליינס מנמל התעופה הבינלאומי לוגן בבוסטון. כ־15 דקות אחרי ההמראה, הוא ושאר המחבלים החוטפים השתלטו על מטוס ה-767, ובשעה 8:46 בבוקר שעון ניו יורק וריסקו אותו במגדל הצפוני של מגדלי התאומים, עטא התאבד יחד עם עוד 18 טרוריסטים באותו יום. טיסה 11 של אמריקן איירליינס חטיפות המטוסים בפיגועי 11 בספטמבר בנימין בן סימון, תובנות על ארגון אל-קאעידה, חממה ספרותית, 2011. מדיה וקבצים בנושא מוחמד עטא בוויקישיתוף מוחמד עטא, באתר אנציקלופדיה בריטניקה (באנגלית) מוחמד עטא, באתר "Find a Grave" (באנגלית) מוחמד עטא, במסד הנתונים הקולנועיים IMDb (באנגלית)
איסטנבול-ג'רוזלם

"איסטנבול-ג'רוזלם" הוא שיר שהוקלט על ידי הזמר הישראלי חיים אל. הוא יצא לאור בשנת 1989, בהוצאת חברת התקליטים עידן הפקות, כסינגל מתוך אלבום הבכורה של אל, "נער הזהב". השיר הגיע למקום השני במצעד הפזמונים השבועי של הטלוויזיה הממלכתית בטורקיה. השיר נכתב והופק על ידי אל. הוא מושר בטורקית ובעברית, וממוקד בערי הבירה של טורקיה וישראל, איסטנבול וירושלים. הוא יצא בפורמט תקליטון, יחד עם "נער הזהב", "סויילמה" ו"לב כואב". ל"איסטנבול-ג'רוזלם" לא הופק וידאו קליפ רשמי. ב-15 ביוני 2022 עלה קטע אודיו שלו בערוץ היוטיוב של אל. איסטנבול-ג'רוזלם באתר סטריאו ומונו חיים אל - איסטנבול ג'רוזלם, סרטון בערוץ "חיים אל – הערוץ הרשמי", באתר יוטיוב, 15 ביוני 2022
מילנה דומינגז

מילנה דומינגז אגנסו (בפורטוגזית: Milene Domingues; נולדה ב-18 ביוני 1979) היא כדורגלנית עבר ודוגמנית ברזילאית. דומינגז נולדה ביוני 1979 בעיר סאו פאולו שבדרום-מזרח ברזיל. היא החלה את הקריירה שלה בקבוצת הנשים של קורינתיאנס, ושיחקה בה במשך ארבע שנים. ב-1997 היא קבעה את שיא העולם לנשים בהקפצת כדור על הרגל, לאחר שהקפיצה אותו 55,197 פעמים במשך תשע שעות. באפריל 1999 נישאה דומינגז לכדורגלן הברזילאי רונאלדו - דבר שמיד הפך אותה לאחת הכדורגלניות המפורסמות והמבוקשות בעולם. שנה לאחר מכן, נולד במילאנו בנם היחיד - רונאלד. השניים התגרשו בספטמבר 2003. ב-2001 עברה דומינגז לשחק במשך עונה אחת בליגה האיטלקית, ולאחר מכן הצטרפה לראיו ואיקאנו מהליגה הספרדית תמורת סכום שיא של 310,000 דולר. אף על פי כן, היא לא יכלה לשחק בליגה עד 2004, מכיוון שזו הייתה סגורה לשחקניות זרות. היא המשיכה לשחק בליגה הספרדית עד 2009, ולאחר מכן סיימה את הקריירה בעקבות פציעה ברגלה. באותה שנה היא אף התארסה לכדורגלן בית"ר ירושלים לשעבר, דויד אגנסו. ב-2003 ערכה דומינגז את הופעת הבכורה שלה בנבחרת ברזיל, ואף זכתה להיכלל בסגל לגביע העולם שנערך בסוף השנה בארצות הברית. בסך הכל היא שיחקה שלוש שנים בנבחרת, במהלכן כבשה תשעה שערים ב-20 משחקים. אתר האינטרנט הרשמי של מילנה דומינגז מילנה דומינגז, ברשת החברתית אינסטגרם Mrs Ronaldo in record transfer, באתר BBC‏, 12 בספטמבר 2002 Milene, Milan and a man called Ronaldo, באתר הגרדיאן‏, 1 באפריל 2003
יום הנשים

"יום הנשים" הוא אלבום האולפן השני של הזמר הישראלי חיים אל. את האלבום הוציאה בשנת 1992 לאור חברת התקליטים מתנה הפקות על גבי תקליט וקלטת שמע, לאחר כשלוש שנים מפרסום אלבומו הקודם, "נער הזהב". הוא מונה 12 רצועות, ואורכו עומד על חמישים וארבע דקות וארבעים שניות. בניגוד לאלבומו הקודם, כל השירים מבוצעים בעברית, למעט שתי הרצועות האחרונות, "יה-ליל יה-ליל" ו"יוק יוק", שמושרות בטורקית. חיים אל – יום הנשים, Discogs חיים אל – נער הזהב, Discogs